**Likumprojekta "Grozījums likumā "Par interešu konflikta novēršanu valsts amatpersonu darbībā"" sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekta "Grozījums likumā "Par interešu konflikta novēršanu valsts amatpersonu darbībā" (turpmāk – likumprojekts) pieņemšana nepieciešama, lai nodrošinātu Līguma par Eiropas Savienības darbību (turpmāk – Līgums) 131. panta izpildi, kas nosaka, ka: "Visas dalībvalstis nodrošina to, ka šo valstu tiesību akti, tostarp to centrālo banku statūti, ir saderīgi ar līgumiem un ECBS un ECB Statūtiem", kā arī, ņemot vērā to, ka Ministru kabinets ar 2012. gada 19. septembra rīkojuma Nr. 441 "Par Latvijas Nacionālo euro ieviešanas plānu" 6. punktu par *euro* ieviešanas mērķa datumu Latvijā noteicis 2014.gada 1. janvāri un ar Ministru kabineta 2012. gada 27. jūnija rīkojuma Nr. 282 "Par "Koncepciju par normatīvo aktu sakārtošanu saistībā ar eiro ieviešanu Latvijā"" 3. punktu noteicis Finanšu ministrijai, sadarbojoties ar Tieslietu ministriju un Vides aizsardzības un reģionālās attīstības ministriju, izstrādāt un finanšu ministram līdz 2012. gada 27. novembrim noteiktā kārtībā iesniegt Ministru kabinetā *Euro* ieviešanas likumprojektu un normatīvo aktu grozījumus tiesiskās konverģences nodrošināšanai, pievienojot Eiropas Centrālās bankas atzinumu par tiem, un ar šo rīkojumu apstiprinātajai "Koncepcijai par normatīvo aktu sakārtošanu saistībā ar eiroieviešanu Latvijā". Vienlaikus, ņemot vērā Korupcijas novēršanas un apkarošanas biroja izteikto ierosinājumu, likumprojekts tiek attiecināts arī uz citām likuma 7. panta trešajā daļā minētajām valsts amatpersonām. |
| 2. | Pašreizējā situācija un problēmas | Viens no būtiskiem priekšnoteikumiem, lai Latvija varētu ieviest *euro*, ir nodrošināt tiesisko konverģenci, t.sk., tiesību aktu atbilstību Līgumam un Eiropas Centrālo banku sistēmas (ECBS) un Eiropas Centrālās bankas (ECB) Statūtiem (turpmāk – Statūti). Saskaņā ar Līguma 140.pantu ECB reizi divos gados vai pēc ES dalībvalsts ar izņēmuma statusu pieprasījuma sniedz ziņojumu (Konverģences ziņojums) Eiropas Savienības (ES) Padomei par panākumiem, ko šāda dalībvalsts guvusi, pildot saistības attiecībā uz ekonomiskās un monetārās savienības izveidi. Šajā ziņojumā ietver vērtējumu par to, kā ES dalībvalsts tiesību akti, kas regulē vai skar centrālās bankas darbību, atbilst Līgumam un Statūtiem.ECB 2012. gada Konverģences ziņojumā norādījusi likuma normas, kurās jāveic izmaiņas, lai Latvija nodrošinātu tiesisko konverģenci, t.i., nodrošinātu Latvijas tiesību aktu atbilstību visām Līguma 131. pantā noteiktajām tiesību aktu pielāgošanas prasībām, un būtu sagatavojusies *euro* ieviešanai, t.sk. attiecībā uz Latvijas Bankas prezidenta, viņa vietnieka un Latvijas Bankas padomes locekļa amatu savienošanas ierobežojumiem. ECB 2012. gada Konverģences ziņojumā norādījusi, ka precizējama likuma "Par interešu konflikta novēršanu valsts amatpersonu darbībā" 7. panta trešā daļa, lai centrālās bankas lēmējinstitūciju locekļu amatu savienošana neradītu interešu konfliktu, t.sk. neapdraudētu centrālās bankas un Latvijas Bankas prezidenta, prezidenta vietnieka un Latvijas Bankas padomes locekļu neatkarību, veicot likumā "Par Latvijas Banku" noteiktās funkcijas un uzdevumusVienlaikus, atbilstoši Korupcijas novēršanas un apkarošanas biroja ierosinājumam, likumprojekts tiek attiecināts arī citām likuma "Par interešu konflikta novēršanu valsts amatpersonu darbībā" 7. panta trešajā daļā minētajām valsts amatpersonām, jo tāpat kā Latvijas Bankas prezidentam, viņa vietniekam un Latvijas Bankas padomes locekļiem, arī citām 7. panta trešajā daļā minētajām valsts amatpersonām amata savienošana ar 7. panta trešās daļas 1. punktā minētajiem amatiem, būtu iespējama tikai tad, ja attiecīgā amata savienošana nerada interešu konfliktu un neapdraud attiecīgo iestāžu un valsts amatpersonu neatkarību.Likuma "Par interešu konflikta novēršanu valsts amatpersonu darbībā" 7. panta trešā daļa nosaka amatus, kurus attiecīgajām valsts amatpersonām ir atļauts savienot:1) amatu, kuru viņi ieņem saskaņā ar likumu vai Saeimas apstiprinātajiem starptautiskajiem līgumiem, Ministru kabineta noteikumiem un rīkojumiem;2) pedagoga, zinātnieka, profesionāla sportista un radošo darbu;3) eksperta (konsultanta) darbu, kura izpildes vieta ir citas valsts administrācija, starptautiskā organizācija vai tās pārstāvniecība (misija), ja tas nerada interešu konfliktu un ir saņemta tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi, apstiprinājusi amatā vai kura minēta šā likuma [8.1](http://pro.nais.lv/naiser/text.cfm?Key=0103012002042532775#bkm0) panta vienpadsmitajā daļā.Minētā likuma 7. panta trešās daļas 2. un 3. punktā uzskaitīti amati, kuru savienošana 7. panta trešajā daļā minēto valsts amatpersonu amatu nerada interešu konfliktu, t.sk. neapdraud iestāžu un valsts amatpersonu, tām veicot ar amata pienākumu pildīšanu saistītas darbības, neatkarību, savukārt 7. panta trešās daļas 1. punktā nav norādīti amati. Līdz ar to, 7. panta trešajā daļā minētās valsts amatpersonas ir iespējams iecelt amatā, kas varētu apdraudēt attiecīgās iestādes vai valsts amatpersonas neatkarību vai arī radīt interešu konfliktu, tāpēc minētais punkts jāpapildina ar nosacījumu, ka šāda amatu savienošana iespējama tikai tādā gadījumā, ja tā nerada interešu konfliktu un neapdraud iestādes, kurā strādā valsts amatpersona, un attiecīgās valsts amatpersonas, tai veicot ar amata pienākumu pildīšanu saistītas darbības, neatkarību. |
| 3. | Saistītie politikas ietekmes novērtējumi un pētījumi | Likumprojekts šo jomu neskar |
| 4. | Tiesiskā regulējuma mērķis un būtība | Atbilstoši ECB 2012. gada Konverģences ziņojumā norādītajam par centrālās bankas lēmējinstitūciju locekļu personisko neatkarību un Korupcijas novēršanas un apkarošanas biroja priekšlikumu, likumprojektā noteikts, ka likuma 7. panta trešajā daļā minētās personas var savienot savu amatu ar amatu, kuru viņi ieņem saskaņā ar likumu vai Saeimas apstiprinātajiem starptautiskajiem līgumiem, Ministru kabineta noteikumiem un rīkojumiem, ja šāda amatu savienošana neapdraud iestādes, kurā strādā valsts amatpersona, un attiecīgas valsts amatpersonas, tai veicot ar amata pienākumu pildīšanu saistītas darbības, neatkarību. |
| 5. | Projekta izstrādē iesaistītās institūcijas | Likumprojekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Likumprojekts šo jomu neskar |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |  Latvijas Bankas prezidents, viņa vietnieks un Latvijas Bankas padomes locekļi valsts kontrolieris, Valsts kontroles padomes locekļi, Valsts kontroles revīzijas departamenta sektoru vadītāji, Centrālās vēlēšanu komisijas priekšsēdētājs, viņa vietnieks un Centrālās vēlēšanu komisijas sekretārs, Satversmes aizsardzības biroja direktors un viņa vietnieks, tiesībsargs un viņa vietnieks, Valsts prezidenta kancelejas vadītājs un viņa vietnieks, Saeimas Kancelejas direktors un viņa vietnieks, Nacionālās elektronisko plašsaziņas līdzekļu padomes locekļi, Sabiedrisko pakalpojumu regulēšanas komisijas padomes locekļi, Finanšu un kapitāla tirgus komisijas priekšsēdētājs, viņa vietnieks un padomes locekļi, Valsts ieņēmumu dienesta ģenerāldirektors, pārvalžu direktori un viņu vietnieki, teritoriālo iestāžu direktori un viņu vietnieki, tiesneši, prokurori, zvērināti notāri un zvērināti tiesu izpildītāji, Korupcijas novēršanas un apkarošanas biroja priekšnieks, viņa vietnieks, centrālā aparāta nodaļu vadītāji un viņu vietnieki, teritoriālo nodaļu vadītāji un izmeklētāji, Noziedzīgi iegūtu līdzekļu legalizācijas novēršanas dienesta priekšnieks un viņa vietnieks. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Likumprojekts šo jomu neskar |
| 3. | Tiesiskā regulējuma finansiālā ietekme | Likumprojekts šo jomu neskar |
| 4. | Tiesiskā regulējuma nefinansiālā ietekme | Likuma 7. panta trešajā daļā minētas valsts amatpersonas nevarēs savienot savu amatu ar amatu, kuru viņiem būtu jāieņem saskaņā ar likumu vai Saeimas apstiprinātajiem starptautiskajiem līgumiem, Ministru kabineta noteikumiem un rīkojumiem, ja šāda amatu savienošana apdraudēs iestādes, kurā strādā valsts amatpersona, un attiecīgas valsts amatpersonas, tai veicot ar amata pienākumu pildīšanu saistītas darbības, neatkarību. |
| 5. | Administratīvās procedūras raksturojums | Pirms likuma vai Saeimas apstiprināto starptautisko līgumu, Ministru kabineta noteikumu un rīkojumu pieņemšanas, paredzot tajās, ka likuma 7. panta trešajā daļā minētās valsts amatpersonu varētu ieņemt kādu papildus amatu, vērtējams, vai attiecīgo amatu savienošana neietekmēs iestādes, kurā strādā valsts amatpersona, un attiecīgas valsts amatpersonas, tai veicot ar amata pienākumu pildīšanu saistītas darbības, neatkarību. |
| 6. | Administratīvo izmaksu monetārs novērtējums | Likumprojekts šo jomu neskar |
| 7. | Cita informācija  | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Likumprojekts šo jomu neskar |
|  |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Ministru kabinets 2012. gada 27. jūnija rīkojuma Nr. 282 "Par "Koncepciju par normatīvo aktu sakārtošanu saistībā ar eiro ieviešanu Latvijā"" 3. punktā noteicis Finanšu ministrijai, sadarbojoties ar Tieslietu ministriju un Vides aizsardzības un reģionālās attīstības ministriju, izstrādāt un finanšu ministram līdz 2012. gada 27. novembrim noteiktā kārtībā iesniegt Ministru kabinetā *Euro* ieviešanas likumprojektu un normatīvo aktu grozījumus tiesiskās konverģences nodrošināšanai. Atbilstoši ar šo rīkojumu apstiprinātajā "Koncepcijā par normatīvo aktu sakārtošanu saistībā ar eiroieviešanu Latvijā" un tās 1. pielikumā noteikto normatīvo aktu uzskaitījumam, kuri nepieciešami tiesiskās konverģences nodrošināšanai, sagatavots likumprojekts "Grozījumi likumā "Par Latvijas Banku", kas tiek virzīts vienlaikus ar likumprojektu. |
| 2. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Līgums par Eiropas Savienības darbību, tā 4. protokols "Par Eiropas Centrālo banku sistēmas un Eiropas Centrālās bankas Statūtiem" |
| 2. | Citas starptautiskās saistības | Likumprojekts šo jomu neskar |
| 3. | Cita informācija | Saskaņā ar Līguma 127. panta 4.punktu par likumprojektu nepieciešams saņemt ECB atzinumu. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Līgums par Eiropas Savienības darbību, tā 4. protokols "Par Eiropas Centrālo banku sistēmas un Eiropas Centrālās bankas Statūtiem" |
| A | B | C | D |
| Līguma 130.pantsStatūtu 7.pants |  likumprojekts  | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Likumprojekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar |
| Cita informācija | Nav |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Likumprojekts šo jomu neskar |

|  |
| --- |
| VI. Sabiedrības līdzdalība un šīs līdzdalības rezultāti  |
| 1. | Sabiedrības informēšana par projekta izstrādes uzsākšanu  | Notikušas vairākas tikšanās ar likuma 7. panta trešajā daļā minētajām Latvijas Bankas valsts amatpersonām |
| 2. | Sabiedrības līdzdalība projekta izstrādē  | Konsultācijas notikušas ar likuma 7. panta trešajā daļā minētajām Latvijas Bankas valsts amatpersonām |
| 3. | Sabiedrības līdzdalības rezultāti | Likuma 7. panta trešajā daļā minētās Latvijas Bankas valsts amatpersonas atbalsta likumprojektu |
| 4. | Saeimas un ekspertu līdzdalība | Likumprojekts šo jomu neskar |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Latvijas Banka |
| 2. | Projekta izpildes ietekme uz pārvaldes funkcijām  | Pārvaldes funkcijas un uzdevumi netiek ietekmēti.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Likumprojekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Likumprojekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Likumprojekts šo jomu neskar |
| 6. | Cita informācija | Nav |

Finanšu ministrs A. Vilks

31.10.2012. 16:37

1624

I.Jermacāne

67095429, Ilga.Jermacane@fm.gov.lv